

**KONTROLLI I LARTË I SHTETIT**

**SHPALLJE PËR NËPUNËS CIVIL**

**NGRITJE NË DETYRË**

Kontrolli i Lartë i Shtetit hap procedurat për plotësimin e **1 (një) vendi vakant** **“Kryeauditues në Drejtorinë Juridike”.**

**I. Përshkrimi i punës për pozicionin “Kryeauditues në Drejtorinë Juridike”**

1. Me autorizim të Drejtorit të Drejtorisë merr pjesë në hartimin ose përgatitjen e rregulloreve, vendimeve, urdhrave, udhëzimeve, shkresave, kontratave, aktmarrëveshjeve, memorandumeve të mirëkuptimit dhe bashkëpunimit që KLSH nënshkruan;
2. Jep këshilla dhe opinione, me iniciativë apo sipas kërkesës, për të gjitha strukturat e KLSH-së, në drejtim të njohjes, interpretimit dhe zbatimit të legjislacionit apo kuadrit të brendshëm rregullator;
3. Për praktikat e ngarkuara për ndjekje nga Drejtori i Drejtorisë, përgatit kallëzimet penale që mund të rezultojnë nga vlerësimi ligjor i materialeve të dosjes së auditimit, sipas përcaktimeve në Rregulloren e Procedurave të Auditimit;
4. Vë në dispozicion të stafit të KLSH-së, të gjitha aktet ligjore dhe nënligjore që i kërkohen;
5. Me autorizim të Kryetarit dhe/ose Sekretarit të Përgjithshëm, përfaqëson KLSH-në, në të gjitha proceset gjyqësore ku KLSH-ja është palë ndërgjyqëse;
6. Kontribuon në zgjidhjen e kërkesave apo ankesave me natyrë juridike drejtuar KLSH-së, duke këshilluar strukturat përgjegjëse për trajtimin e tyre;
7. Jep mendime juridike, brenda kuadrit të dispozitave ligjore në fuqi;
8. Me autorizim të Kryetarit mund të marrë pjesë në organizata dhe organizma të ndryshëm profesionale, brenda dhe jashtë KLSH-së;
9. Me autorizim të Drejtorit të Drejtorisë merr pjesë në takimet/ballafaqimet e organizuara nga departamentet e auditimit me subjektet e audituara pas dërgimit nga ana e tyre të komenteve mbi projektraportet e KLSH-së;
10. Kryen detyra të tjera të veçanta që i ngarkohen nga Kryetari dhe/ose Drejtori i Drejtorisë.

**II. Kushtet që duhet të plotësojë kandidati dhe kriteret e veçanta**

*Kushtet që duhet të plotësojë kandidati:*

- Të jetë nëpunës civil i konfirmuar në kategorinë III;

- Të mos ketë masë disiplinore në fuqi;

- Të ketë të paktën vlerësimin e fundit të performancës në punë “*mirë*” apo “*shumë mirë*”;

*Kandidatët që aplikojnë për këto vende pune duhet të plotësojnë kriteret e veçanta si vijon:*

- Të jenë diplomuar jo më poshtë se niveli Master Shkencor në Shkenca Juridike;

- Të kenë përvojë pune në fushën profesionale minimumi 10 vjet, nga të cilat minimumi 2 vjet në KLSH;

- Të zotërojnë kualifikime kombëtare dhe ndërkombëtare që lidhen me fushën profesionale dhe auditimin e jashtëm.

Kategoria e pagës për këtë vend pune është II-1.

**III. Paraqitja e dokumenteve**

Kandidatët që shprehin interesin për të aplikuar duhet të dorëzojnë pranë Drejtorisë së Burimeve Njerëzore në KLSH:

- Letër motivimi;

- Jetëshkrimin e përditësuar;

- Fotokopje të noterizuar të diplomës së bashku me listën e notave;

- Diplomat që janë marrë jashtë vendit, duhet të jenë njohur paraprakisht sipas legjislacionit në fuqi për njehsimin e diplomave;

- Fotokopje e librezës së punës ose vërtetim për bazën e vlerësuar, për të vërtetuar eksperiencën në punë;

- Fotokopje të letërnjoftimit;

- Vërtetim të gjendjes shëndetësore;

- Vërtetim të gjendjes gjyqësore;

- Vërtetim që nuk kanë masë disiplinore në fuqi;

- Vlerësimin e fundit të performancës në punë;

- Çdo dokument tjetër që vërteton njohuritë e gjuhës së huaj, trajnimeve, kualifikimeve arsim shtesë si dhe vlerësime pozitive të përmendura në jetëshkrim.

***Dokumentacioni duhet të dorëzohet brenda datës 26.07.2024.***

**IV. Faza e verifikimit paraprak**

Në faqen zyrtare të KLSH-së [*www.klsh.org.al*](http://www.klsh.org.al) më datë **02.08.2024** do të bëhet shpallja e listës së verifikimit paraprak për kandidatët që plotësojnë kriteret e shpallura të vendit të punës. Kandidatët që nuk do të kualifikohen do të njoftohen me email po në të njëjtën ditë. Njoftimi do të dërgohet për publikim edhe në portalin Shërbimi Kombëtar i Punësimit.

**V. Konkurrimi**

*Kandidatët do të vlerësohen me shkrim mbi njohuritë në lidhje me*:

- Kodi i Procedurës Civile i Republikës së Shqipërisë;

- Kodi i Procedurës Penale i Republikës së Shqipërisë;

- Kodi i Procedurave Administrative i Republikës së Shqipërisë;

- Kodi i Punës i Republikës së Shqipërisë;

- Rregulloren e Brendshme të Organizimit dhe Funksionimit të KLSH-së;

- Rregulloren e Procedurave të Auditimit në KLSH;

- Standardet ndërkombëtare INTOSAI.

*Kandidatët gjatë intervistës së strukturuar me gojë do të vlerësohen lidhur me:*

- Njohuritë, aftësitë dhe kompetencën lidhur me përshkrimin e pozicionit të punës;

- Zbatimin e standardeve ndërkombëtare të auditimit INTOSAI;

- Vizioni, motivimi dhe pritshmëritë e tyre për karrierën.

**VI. Fazat dhe mënyra e vlerësimit të kandidatëve**

Kandidatët do t’i nënshtrohen fazave të vlerësimit si, verifikimi paraprak dhe vlerësimi i kandidatëve.

Verifikimi paraprak, ka për qëllim të verifikojë nëse kandidatët plotësojnë kriteret e përcaktuara në shpalljen për konkurrim.

Vlerësimi i kandidatëve, përfshin:

a) vlerësimi i dokumentacionit (arsimimi, përvoja, trajnime të lidhura me fushën);

b) vlerësimi me shkrim;

c) intervista e strukturuar me gojë.

Në përfundim të procesit të vlerësimit vetëm kandidatët që do të grumbullojnë të paktën 70% të pikëve totale do të shpallen fitues.

**VII. Njoftimi i kandidatëve**

Në faqen zyrtare të KLSH-së, [*www.klsh.org.al*](http://www.klsh.org.al) më datë **02.08.2024** do të bëhet shpallja e listës së verifikimit paraprak, data mbi zhvillimin e testimit me shkrim, dhe intervistës së strukturuar me gojë. Kandidatët që nuk do të kualifikohen do të njoftohen me email. Njoftimi do të dërgohet për publikim edhe në portalin Shërbimi Kombëtar i Punësimit.

***Konkurrimi është i hapur për nëpunësit civil në KLSH që plotësojnë kriteret e veçanta të shpallura***

**KONTROLLI I LARTË I SHTETIT**